JWD ก้าวกระโดดไปข้างหน้าแนะ “ซื้อ” ราคาเป้าหมาย 11.50 บาท
JWD ก้าวกระโดดไปข้างหน้าแนะ "ซื้อ" ราคาเป้าหมาย 11.50 บาท
6 มิ.ย. 2561

บล.ทิสโก้ ระบุในบทวิเคราะห์วันนี้(6มิ.ย.) ว่า บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD  คาดว่าผลประกอบการจะเพิ่มขึ้น QoQ จาก 3-4 ธุรกิจใหม่ที่ทำให้รายได้เพิ่มขึ้นเป็นฐานใหม่ไม่เพียงแต่ห้องเย็นที่มีการดำเนินงานดีขึ้นแล้ว การขนส่งและการบริการขนส่งอาหารจะทำให้รายได้ในปีนี้เพิ่มขึ้น แต่เราปรับผลประกอบการลง เนื่องจากผลกระทบของ REIT ทำให้มูลค่าที่เหมาะสมลดลงเป็น 11.50 บาท จากเดิม 15.50 บาท แนะนำ “ซื้อ”
เรามองผลประกอบการ 1Q18 ที่อ่อนแอ เนื่องมาจากผลกระทบของ REIT ไม่ใช่การดำเนินงาน โดยผู้บริหารกล่าวว่าจะมีกำไรจากการทำ REIT 4.2 ล้านบาทต่อเดือน และทำให้ผลประกอบการ 1Q18 ควรอยู่ที่ 52 ล้านบาท (เพิ่มขึ้น 30% เทียบช่วงเดียวกันของปีก่อน) และมีอัตรากำไรของห้องเย็นที่ราว 40% และมีความสามารถในการทำกำไรที่ทรงตัว เทียบช่วงเดียวกันของปีก่อน (หากไม่มี REIT)
ปรับรายได้ปี 2018-19F เพิ่มขึ้น 28% และ 30% ตามลำดับ จากธุรกิจใหม่ แต่ด้วยผลกระทบของ REIT ทำให้เราคาดอัตรากำไรจะลดลงเป็น 28.8% และ 29.6% สำหรับปี 2018-19F จากเดิม 32.5-35.5% ตามลำดับ ทำให้ผลประกอบการลดลง 25% และ 11% ตามลำดับ โดยเรามองว่าผลประกอบการหากไม่รวมผลของ REIT จะเพิ่มขึ้น 105% เทียบช่วงเดียวกันของปีก่อน และ 65% เทียบช่วงเดียวกันของปีก่อน ในปี 2018-19F
ประเมินมูลค่าที่เหมาะสม 11.50 บาท หนุนโดยรายได้ในระยะยาวรวมถึงอัตรากำไรที่ดีขึ้น และใช้ WACC ที่ 8%, CoE ที่ 11%, Rf 2.3%, ส่วนชดเชยความเสี่ยงของตลาด 8.7%, CoD ที่ 4% และการเติบโตงวดสุดท้าย 1% โดยมีความเสี่ยงคือการสิ้นสุดสัมปทาน, การซื้อที่ดิน, ความเสี่ยงจากการทำ M&amp;A และ JV